hotchpotch/miracl-hf-unified huggingface dataset:
भारतीय प्रबंध संस्थान, लखनऊ
भारतीय प्रबंध संस्थान (आईआईएम-एल) लखनऊ का एक प्रबंधन संस्थान है। इसे वर्ष 1984 में भारत सरकार द्वारा, लखनऊ के ऐतिहासिक और सांस्कृतिक जीवंत शहर के बाहरी इलाके में स्थापित किया गया था। संस्थान की स्थापना प्रबंधन विज्ञान में उत्कृष्टता का एक राष्ट्रीय स्तर की संस्था बनाये जाने के उद्देश्य से किया गया था। यह संस्थान सृजन, प्रसार और प्रबंधन ज्ञान और प्रथाओं को सुनिश्चित करने के लिए शैक्षणिक गतिविधियों और उपायों के विस्तृत आवेदन आयोजित करता है। समय समय पर, यह प्रमुख व्यापार स्कूलों और भारत, कनाडा, यूरोप, दक्षिण और दक्षिण पूर्व एशिया में अनुसंधान केन्द्रों के साथ सहयोगात्मक व्यवस्था में प्रवेश करता रहा है।  प्रबंधन में स्नातकोत्तर कार्यक्रम IIML का एक प्रमुख कार्यक्रम है। यह कार्यक्रम उद्योग और अन्य वर्गों में वरिष्ठ स्तर के अधिकारियों को तैयार करने के उद्देश्य से तैयार किया गया है। इस कार्यक्रम की अवधि दो वर्ष की होती है। इस कार्यक्रम में ज्ञान के प्रदान से अधिक ज्ञान के समावेश पर अधिक जोर दिया गया है। PGP कार्यक्रम में प्रवेश एक उच्च और अंतरराष्ट्रीय स्तर पर प्रशंसित प्रवेश परीक्षा कैट (CAT) के माध्यम से होता है, जिसकी औसत चयन दर एक सौ उम्मीदवारों में से एक है। कैट के लिए आवेदन करने वाले उम्मीदवार, स्वतः आईआईएम लखनऊ में PGP कार्यक्रम के पात्र हैं।
IIML के नोएडा परिसर में आयोजित, व्यवसाय प्रबंधन के कार्यकारी प्रबंधक स्नातकोत्तर कार्यक्रम (wmp) एक विशिष्ट तरीके से डिज़ाइन किया गया है जो काम करने वाले अधिकारियों, उद्यमियों और पेशेवर लोगों के लिए बनाया गया है जो अपने व्यव्सारों और व्यापारों में लगे रहने के साथ साथ अपनी प्रबंधकीय ज्ञान और दक्षता में वृद्धि करने का इरादा रखते हैं। लिखित परीक्षा सामान्य प्रवेश टेस्ट (कैट) के आईआईएम की तर्ज पर आयोजित किया जाता है।
प्रबन्धन में साथी कार्यक्रम (FMP) भारतीय प्रबंध संस्थानों के पी। एच। डी। स्तर का कार्यक्रम है। व्यापक अनुसंधान पर अधिक से अधिक जोर देते हुए इस कार्यक्रम के अंतर्गत अनुशासनिक शिक्षा और अनुसंधान के प्रबंधन के लिए एक सुअवसर प्रदान किया जाता है। इस संसथान का मुख्य उद्देश्य उच्च गुणवत्ता के अग्रणी अनुसंधान उम्मेदवार और प्रमुख शिक्षा संस्थानों में संकाय संसाधन बनाना और व्यापार संगठनों, उद्योग, सरकार और समाज के लिए दोनों स्थानीय और अंतरराष्ट्रीय बाजारों के लिए प्रबंधन विशेषज्ञ और विचारक बनाना रहा है। IIML में, विशेषज्ञता के क्षेत्रों में, निर्णय विज्ञान (प्रचालन अनुसंधान / सांख्यिकी), अर्थशास्त्र, वित्त और लेखा, मानव संसाधन प्रबंधन, सूचना प्रौद्योगिकी और सिस्टम्स, विपणन, संचालन प्रबंधन और सामरिक प्रबंधन आदि प्रमुख शाखाएं है।
लखनऊ मेल
लखनऊ मेल एक सुपरफ़ास्ट मेल रेलगाड़ी है जो लखनऊ से नई दिल्ली के बीच चलती है। यह अप व डाउन दो नंबरों से चलती है:
लखनऊ मेल 2229 भारतीय रेल द्वारा संचालित एक मेल एक्स्प्रेस ट्रेन है। यह ट्रेन लखनऊ रेलवे स्टेशन (स्टेशन कोड:LKO) से 10:00PM बजे छूटती है और नई दिल्ली रेलवे स्टेशन (स्टेशन कोड:NDLS) पर 07:00AM बजे पहुंचती है। इसकी यात्रा अवधि है 9 घंटे 0 मिनट।
लखनऊ मेल 2230 भारतीय रेल द्वारा संचालित एक मेल एक्स्प्रेस ट्रेन है। यह ट्रेन नई दिल्ली रेलवे स्टेशन (स्टेशन कोड:NDLS) से 10:10PM बजे छूटती है और लखनऊ रेलवे स्टेशन (स्टेशन कोड:LKO) पर 06:50AM बजे पहुंचती है। इसकी यात्रा अवधि है 8 घंटे 40 मिनट।
दम पुख्त
दम पुख्त एक लखनवी व्यंजन पकाने की विधि है। मूलतः इसके द्वारा मांसाहारी व्यंजन पकाये जाते हैं। 'दमपुख़्त' का कायदा है कि गोश्त को मसालों के साथ 4-5 घंटे तक हल्की आँच पर दम दिया जाता है (सारे मसालो जैसे तले हुए प्याज, हरी मिर्च, अदरख-लहसुन और खड़े मसालों को एक साथ पीस कर बरतन में गोश्त के साथ ढक दिया जाता है और ढक्कन के किनारों को गीले आटे से सील कर उसकी भाप (दम) में पकने दिया जाता है)। अगर लकड़ी के कोयले पर इसे पकाया जाए तो इसका असली ज़ायका पता चलता है, पकने के बाद इसे सूखे मेवे, धनिया-पुदीना से सजा रूमाली रोटियों के साथ पेश किया जाता है।
वाजिद अली शाह
वाजिद अली शाह लखनऊ और अवध के नवाब रहे। ये अमजद अली शाह के पुत्र थे। इनके बेटे बिरजिस क़द्र अवध के अंतिम नवाब थे। संगीत की दुनिया में नवाब वाजिद अली शाह का नाम अविस्मरणीय है। ये 'ठुमरी' इस संगीत विधा के जन्मदाता के रूप में जाने जाते हैं। इनके दरबार में हर दिन संगीत का जलसा हुआ करता था। इनके समय में ठुमरी को कत्थक नृत्य के साथ गाया जाता था। इन्होने कई बेहतरीन ठुमरियां रची। कहा जाता है कि जब अंग्रेजों ने अवध पर कब्जा कर लिया और नवाब वाजिद अली शाह को देश निकाला दे दिया, तब उन्होने 'बाबुल मोरा नैहर छूटो जाय्' यह प्रसिद्ध ठुमरी गाते हुए अपनी रियासत से अलविदा कहा।
वजीद अली शाह उस समय औध के सिंहासन पर चढ़ने के लिए सबसे दुर्भाग्यपूर्ण थे जब ब्रिटिश ईस्ट इंडिया कंपनी समृद्ध अवध के प्रतिष्ठित सिंहासन को पकड़ने के लिए दृढ़ थी। दूसरी परिस्थितियों में शायद वह शासक के रूप में सफल हो सकता है क्योंकि उसके पास कई गुण थे जो उसे एक अच्छा प्रशासक बनाते थे। भारतीय परंपरा में ललित कला के सबसे उदार और भावुक संरक्षकों में से एक होने के अलावा, वह अपने विषयों के प्रति उदार, दयालु और दयालु थे।
शास्त्रीय नृ्त्य कथक का वाजिद अली शाह के दरबार में विशेष विकास हुआ। गुलाबों सिताबों नामक विशिष्ट कठपुतली शैली जो कि वाजिद अली शाह के जीवनी पर आधारित है, का विकास प्रमुख आंगिक दृश्य कला रूप में हुआ।
परफॉर्मिंग आर्ट्स की तरह, वाजिद अली शाह ने भी अपनी अदालत में साहित्य और कई कवियों और लेखकों को संरक्षित किया। उनमें से उल्लेखनीय 'बराक', 'अहमद मिर्जा सबीर', 'मुफ्ती मुंशी' और 'आमिर अहमद अमीर' थे, जिन्होंने वाजिद अली शाह, इरशाद-हम-सुल्तान और हिदायत-हम-सुल्तान के आदेशों पर किताबें लिखीं।
लॉर्ड कैनिंग
कैंनिग कार्यकाल दो भागो मे बँटा था,  1. कम्पनी के प्रतिनिधि 2. ताज के प्रतिनिधि रूप मे भारत के ब्रिटिश ताज शासन मे आते ही दो शाखों का विकास हुआ था 1. भारत सचिव जो ब्रिटिश मंत्रिमंडल  मे भारतीय मामलो का प्रभारी था 2.वायसराय तथा गवर्नर जनरल  3. 1857 के विद्रोह के बाद गोद निषेध नीति बंद कर दी गई नरेशों को उनकी सत्ता सुरक्षित रखने का वादा किया गया था  4. क्रांति मे हिंदू मुस्लिम एकता का परिनाम देख कर सरकार ने फ़ुट डालो राज करो की नीति अपना ली  जिसके तहत अलीगढ़ आन्दोलन, बंग भंग, प्रथक निर्वाचन क्षेत्र प्रणाली का प्रयोग किया गया आगे चल कर यही भारत विभाजन का कारण बने  5. कैंनिग के कार्यकाल मे ही भारत के मुख्य क़ानून बने जैसे भारतीय दंड सहिंता आदि विद्रोह के दमन का खर्च वसूलने हेतु आयकर पहली बार लगाया गया था  6. प्रशासन से भारतीय लोगो को जोड़ने की प्रक्रिया शुरू हुई 1861 के एक्ट मे पहली बार भारतीय लोगो के प्रतिनिधि वायसराय की परिषद् मे रखने की परम्परा डाली गई थी  वैसे ये परिषद् "दरबार" के उपनाम से जानी गई इनके पास क़ानून निर्माण की शक्ति नहीं थी इनके सदस्ये निर्वाचित नहीं नामांकित होते थे व अंग्रेजो के पिट्ठू होते थे
७ 26 जुलाई 1856 ई.वी.को कैनिंग ने अनुच्छेद 15 के द्वारा विधवा पुनर्विवाह लागू कर दिया।। - कैनिंग के कार्यकाल में कलकत्ता विलय, मुंबई & मद्रास विश्वविद्यालय की 1857 ई.वी.मे स्थापना हुआ!
हैनरी हार्डिंग
हैनरी हार्डिंग भारत के गवर्नर जनरल रहे थे।
विलियम विबरफोर्स बर्ड
विलियम विबरफोर्स बर्ड भारत के गवर्नर जनरल रहे थे।
लॉर्ड ऐलनबरो
लॉर्ड ऐलनबरो भारत के गवर्नर जनरल रहे थे।
लॉर्ड ऑकलैंड
लॉर्ड ऑकलैंड भारत के गवर्नर जनरल रहे थे।
1839 मे इन्होने कलकत्ता से दिल्ली तक गैरैन्ड ट्रक रोड की मरम्मत करवाई।
भारतीय छात्रों को डाक्टरी के लिए विदेश जाने की अनुमति दी।
प्रथम आंग्ल-अफगान युद्ध हुआ सन 1839-42
चार्ल्स मैटकाफ
सर चार्ल्स मैटकाफ (१७८५-१८४६) भारत के गवर्नर जनरल रहे थे।
इनका जन्म कलकत्ते में सेना के एक मेजर के घर सन् १७८५ ईसवीं में हुआ। प्रारंभ से ही इनका अनेक भाषाओं की ओर रुझान रहा। १५ वर्ष की उम्र में कंपनी की नौकरी में एक क्लर्क के रूप में प्रविष्ट हुए। शीघ्र ही गवर्नर जनरल लार्ड वेलेजली की, जिसे योग्य व्यक्तियों को पहचानने की अपूर्व क्षमता थी, निगाह इनके ऊपर पड़ी और आपने महाज सिंधिया के दरबार में स्थित रेजीडेंट के सहायक के पद से अपना कार्य प्रारंभ कर, अनेक पदों पर कार्य किया। सन् १८०८ में इन्होने अंग्रेजी राजदूत की हैसियत से सिक्ख महाराजा रणजीत सिंह को अपनी विस्तार नीति को सीमित करने पर बाध्य कर दिया तथा सन् १८०९ ई० की अमृतसर की मैत्रीपूर्ण संधि का महाराज रणजीत सिंह ने यावज्जीवन पालन किया। गर्वनर जनरल लार्ड हेंसटिंग्ज ने इनके माध्यम से ही विद्रोही खूखाँर पठान सरदार अमीर खान तथा अंग्रेजों के बीच संधि कराई। भरतपुर के सुदृढ़ किले को भी नष्ट करने में आपका योगदान था। सन् १८२७ में इन्हे नाइट पदवी से विभूषित किया गया। जब आगरे का नया प्रांत बना तो आपको ही उसका प्रथम गवर्नर मनोनीत किया गया। थोड़े ही दिनों में इनको अस्थायी गवर्नर जनरल बनाया गया। इस कार्यकाल का सबसे महत्वपूर्ण कार्य भारतीय प्रेस को स्वतंत्र बनाना था। सन् १८३८ ईसवीं में ये स्वदेश लौट गए। तदुपरांत इन्होने जमायका के गवर्नर का तथा कनाडा के गर्वनर-जनरल का पदभार संभाला। अंत में १८४६ में कैंसर के भीषण रोग से इनकी मृत्यु हो गई।
लॉर्ड विलियम बैन्टिक
लॉर्ड विलियम बैन्टिक भारत के गवर्नर जनरल रहे थे। ये भारत के प्रथम गवर्नर जनरल थे  लॉर्ड विलियम बेंटिक 1828-1835 तक भारत में शासन किया । इनकेे द्वारा सामाजिक सुधार ,शैक्षणिक सुधार ,वित्तीय सुधार ,सरकारी सेवा मैंंं सुधार , के अनेक प्रयास किए गए ।
सामाजिक सुधार- 1829 मे सती प्रथा पर राजा राममोहन राय की सहायता से पूर्णता प्रतिबंध कर दिया।
1830 में ठगी प्रथा पर प्रतिबंध लगाया गया
शैक्षणिक सुधार -लार्ड मैकाले की अध्यक्षता में एक मैकाले आयोग 1835 बनाया गया इस आयोग ने अपनी शिक्षा की सिफारिश में अंग्रेजी को बताया।
1835 में कोलकाता मेडिकल कॉलेज की स्थापना किया गया।
सरकारी सुधार- 1833 में चार्टर एक्ट पारित किया गया इस एक्ट के द्वारा बंगाल के गवर्नर जनरल को भारत का गवर्नर जनरल बनाया गया।
इस एक्ट के द्वारा कंपनी में कर्मचारी की नियुक्ति करने के लिए सिविल सेवक के लिए योग्यता को आधार बनाया गया।
रॉबर्ट नैपियर
रॉबर्ट नैपियर भारत के गवर्नर जनरल रहे थे।
विलियम डैनिसन
विलियम डैनिसन भारत के गवर्नर जनरल रहे थे।
जॉन लॉरेंस
जॉन लॉरेंस भारत के गवर्नर जनरल रहे थे। इनका कार्यकाल 1864 से 1869 तक था। इनके समय मे निम्नलिखित महत्वपूर्ण कार्य हुए-
1- कलकत्ता, बम्बई और मद्रास में हाइकोर्ट की स्थापना।
2- हेनरी चेम्बरलेन के अध्यक्षता में उड़ीसा में अकाल आयोग का गठन।
3- भारत व इंग्लैंड के बीच समुद्री टेलीग्राफ सेवा का प्रारम्भ (1865)।
4- कैम्पबेल अकाल आयोग का गठन।
5- 1865 में भूटान के साथ युद्ध और भूटान का पूर्ण विलय।
6- इसने अफगानिस्तान के संदर्भ में कुशल अकर्मण्यता की नीति का पालन किया।
लॉर्ड मेयो
लॉर्ड मेयो भारत के गवर्नर जनरल रहे थे।
मृत्यु 8 फरवरी 1872
शेर अली खान भारतीय होने के साथ साथ राष्ट्र प्रेमी भी थे उन्होंने गवर्नर जनरल लार्ड मेयो को मौत के घाट उतारा दिए थे गर्वनर जनरल लॉर्ड मेयो ने अंडमान निकोबार के पोर्ट ब्लेयर में सेलुलर जेल के कैदियों के हालात जानने और सिक्योंरिटी इंतजामों की समीक्षा करने के लिए वहां का दौरा करने का मन बनाया । शायद मेयो का काम पूरा हो भी चुका था। शाम सात बजे का वक्त था, लॉर्ड मेयो अपनी बोट की तरफ वापस आ रहा था। उसकी बेटी "लेडी मेयो" उस वक्त बोट में ही उसका इंतजार कर रही थीं।
गवर्नर जनरल का कोर सिक्योरिटी दस्ता जिसमें 12 सिक्योरिटी ऑफिसर शामिल थे, वो भी साथ साथ चल रहे थे। इधर शेर अली अफरीदी खुद चूंकि इसी सिक्योरिटी दस्ते का सदस्य रह चुका थे , इसलिए बेहतर जानते थे कि वो कहां चूक करते हैं और कहां लापरवाह हो जाते हैं। हथियार उसके पास था ही, उसके नाई वाले काम का खतरनाक औजार उस्तरा या चाकू। उसके साथ था।
लार्ड मेयो जैसे ही बोट की तरफ बढ़े, उनका सिक्योरिटी दस्ता थोड़ा बेफिक्र हो गया कि चलो पूरा दिन ठीकठाक गुजर गया। वैसे भी गवर्नर जनरल तक पहुंचने की हिम्मत कौन कर सकता है,गवर्नर की सिक्योरिटी बेधने की कौन सोचेगा! लेकिन उनकी यही बेफिक्री उसके जिंदगी की सबसे बड़ी भूल हो गई। पोर्ट पर अंधेरा था, उस वक्त रोशनी के इंतजामात बहुत अच्छे नहीं होते थे।
फरवरी के महीने में वैसे भी जल्दी अंधेरा हो जाता है, बिजली की तरह एक साया छलावे की तरह वायसराय की तरफ झपटे, जब तक खुद लार्ड मेयो या सिक्योरिटी दस्ते के लोग कुछ समझते इतने खून में सराबोर हो चुका था लॉर्ड मेयो कि मौके पर ही मौत हो जाती है।
लॉर्ड मेयो की याद में उसी साल ढूंढे गए एक नए द्वीप का नाम रख दिया गया।
मेयो के द्वारा 1872 मे प्रायोगिक जनगणना करवाई गई।
मेयो द्वारा 1872 में कृषि विभाग तथा अजमेर में मेयो कॉलेज की स्थापना की गई।
जॉन स्ट्रैचे
जॉन स्ट्रैचे भारत के गवर्नर जनरल रहे थे।
लॉर्ड नैपियर
लॉर्ड नैपियर भारत के गवर्नर जनरल रहे थे।
लॉर्ड नॉर्थब्रूक
लॉर्ड नॉर्थब्रूक भारत के गवर्नर जनरल रहे थे।
लॉर्ड राइपन
लॉर्ड राइपन भारत के गवर्नर जनरल रहे थे।
लॉर्ड चेम्स्फोर्ड
लॉर्ड चेम्स्फोर्ड भारत के गवर्नर जनरल रहे थे।
जलियांवाला बाग हत्याकांड के समय भारत के गवर्नर जनरल थे
लॉर्ड चेम्सफोर्ड का भारत में गवर्नर के पद पर कार्यकाल का का समय 1916 - 21 ई. है। इनके कार्यकाल के दौरान निम्न घटित हुआ:-
•दो होमरूल लिंग की स्थापना की  •1915 में गांधी को भारत वापस आना। •साबरमती आश्रम की स्थापना (1916) •रौलेट एक्ट (मार्च 1919) लागू। •जलियांवाला बाग हत्याकांड (13अप्रैल 1919) •असहयोग आदोलन की शुरुआत (1920-22)
लॉर्ड डफरिन
लॉर्ड डफरिन भारत के गवर्नर जनरल रहे थे। लॉर्ड डफ़रिन 1884 ई. में लॉर्ड रिपन के बाद भारत का वायसराय बनकर आया। वह १८८४ से १८८८ ई. तक भारत का वाइसराय तथा गवर्नर-जनरल रहा था। सामान्य तौर पर उसका शासनकाल शान्तिपूर्ण था, लेकिन तृतीय बर्मा युद्ध (१८८५-१८८६ ई.) उसी के कार्यकाल में हुआ, जिसके फलस्वरूप उत्तरी बर्मा ब्रिटिश भारतीय साम्राज्य का अंग बन गया।
डफरिन ने कांग्रेस को मुट्ठी भर लोगो का प्रतिनिधित्व करने वाली संस्था कहा था|
लॉर्ड लैंस्डाउन
लॉर्ड लैंस्डाउन भारत के गवर्नर जनरल रहे थे। भारत और अफगानिस्तान के मध्य में डुरंड रेेेखा का निर्धारण लार्ड लेंसडाउन केे कार्यकाल मेंं हुआ। इनके कार्यकाल में Age of consent act 1891 में लागू हुआ।
विक्टर ब्रूस
विक्टर ब्रूस भारत के गवर्नर जनरल रहे थे।
लॉर्ड ऐम्प्थिल
लॉर्ड ऐम्प्थिल भारत के गवर्नर जनरल रहे थे।
लॉर्ड मिंटो
लॉर्ड मिंटो भारत के गवर्नर जनरल रहे थे। 25 अप्रैल 1809 को अमृतसर की संधि रणजीत सिंह और चार्ल्स मेटकॉफ के बीच 1813 में चार्टर्ड एक्ट पारित हुआ। ध्यान रहे लार्ड मिंटो-2 (1905-1910) को सांप्रदायिक निर्वाचन का जनक के रूप मे जाना जाता है क्योंकि इन्होंने पृथक प्रतिनिधित्व का उपवन्द किया था (उस समय भारत के सचिव मार्ले थे)।
लॉर्ड इर्विन
लॉर्ड इर्विन (16 अप्रैल, 1881 - 23 दिसम्बर 1959 ) भारत में १९२६-१९३१ ई. तक गवर्नर जनरल तथा सम्राट् के प्रतिनिधि के रूप में वायसराय थे।
भारत में बढ़ रही स्वराज्य तथा संवैधानिक सुधारों की माँग के संबंध में इनकी संस्तुति से १९२७ ई. में लार्ड साइमन की अध्यक्षता में ब्रिटिश सरकार ने साइमन कमीशन की नियुक्ति की, जिसमें सभी सदस्य अंग्रेज थे। फलस्वरूप सारे देश में कमीशन का बाहिष्कार हुआ, 'साइमन, वापस जाओ' के नारे लगाए गए, ओर काले झंडों के प्रदर्शन के साथ आंदोलन हुआ। सांडर्स के नेतृत्व में पुलिस की लाठियों की चोट से लाला लाजपतराय की मृत्यु हो गई। भगत सिंह के दल ने एक वर्ष के भीतर ही बदले के लिए सांडर्स की भी हत्या कर दी।
प्रारंभ में भारत औपानिवेशिक स्वराज्य की ही माँग करता रहा, किंतु २६ जनवरी, १९२९ को अखिल भारतीय राष्ट्रीय कांग्रेस के लाहौर अधिवेशन में जवाहरलाल नेहरू के नेतृत्व में 'पूर्ण स्वराज्य' की घोषणा की गई तथा शपथ ली गई कि प्रत्येक वर्ष २६ जनवरी गणतंत्र के रूप में मनाई जाएगी।
साइमन कमीशन की रिपोर्ट के अनुसार १९३० ई. में लार्ड इरविन की संस्तुति से संवैधानिक सुधारों की समस्या के समाधान के लिए लंदन में एक गोलमेज सम्मेलन का आयोजन किया गया, जिसका गांधी जी ने विरोध किया। साथ ही गांधी जी ने सरकार पर दबाव डालने के लिए ६ अप्रैल, १९३० से नमक सत्याग्रह छेड़ दिया। सारे देश में नमक कानून तोड़ा गया। गांधी जी के साथ हजारों व्यक्ति गिरफ्तार हुए। सर तेजबहादुर सप्रु की मध्यस्थता से गांधी-इरविन-समझौता हुआ। यह समझौता भारतीय इतिहास का एक प्रमुख मोड़ है। इसमें २१ धाराएँ थीं जिनके अनुसार गोलमेज कानफ्ररेंस में भाग लेने के लिए गांधी जी तैयार हुए तथा यह तय हुआ कि कानून तोड़ने की कार्रवाई बंद होगी, ब्रिटिश सामानों का बहिष्कार बंद होगा, पुलिस के कारनामों की जाँच नहीं होगी, आंदोलन के समय बने अध्यादेश वापस होंगे, सभी राजनीतिक कैदी छोड़ दिए जाएँगे, जुर्माने वसूल नहीं होंगे, जब्त अचल संपत्ति वापस हो जाएगी, अन्यायपूर्ण वसूली की क्षतिपूर्ति होगी, असहयोग करनेवाले सरकारी कर्मचारियों के साथ उदारता बरती जाएगी, नमक कानून में ढील दी जाएगी, इत्यादि। इस समझौते के फलस्वरूप १९३१ ई. की द्वितीय गोलमेज सम्मेलन में गांधी जी ने मदनमोहन मालवीय एवं श्रीमती सरोजनी नायडू के साथ भाग लिया।
यद्यपि लार्ड इरविन ने एक साम्राज्यवादी शासक के रूप में स्वदेशी आंदोलन का पूरा दमन किया, तथापि वैयक्तिक मनुष्य के रूप में वे उदार विचारों के थे। यही कारण है कि राष्ट्रवादी नेताओं को इन्होंने काफी महत्व प्रदान किया। इनके जीवित स्मारक के रूप में नई दिल्ली में विशाल 'इरविन अस्पताल' का निर्माण कराया गया।
लॉर्ड विलिंग्डन
लॉर्ड विलिंग्डन ब्रिटिश राज में १८ अप्रैल १९३१ से १८ अप्रैल १९३६ तक भारत के वाइसरॉय एवं गवर्नर-जनरल रहे थे।
विक्टर होप
विक्टर होप भारत के गवर्नर जनरल रहे थे।
लॉर्ड बैन्टिक
लॉर्ड बैन्टिक फोर्ट विलियम प्रेसिडेंसी के गवर्नर जनरल रहे थे।
लॉर्ड एम्हर्स्ट
लॉर्ड एम्हर्स्ट फोर्ट विलियम प्रेसिडेंसी के गवर्नर जनरल रहे थे।
विलियम बटर्वर्थ बेले
विलियम बटर्वर्थ बेले फोर्ट विलियम प्रेसिडेंसी के गवर्नर जनरल रहे थे।
जॉन शोर
जॉन शोर फोर्ट विलियम प्रेसिडेंसी के गवर्नर जनरल(1793-1798 ई.) रहे थे।
इन्होंने अस्तक्षेप नीति अपनाई। इनके समय में ब्रिटिश संसद ने 1793 ई. का चार्टर एक्ट पास किया। इनके शासनकाल में ही निजाम और मराठों के बीच खुरदा का युद्ध हुआ जिसमें शोर ने अहस्तक्षेप नीति अपनाई।
एल्यूरेड क्लार्क
एल्यूरेड क्लार्क फोर्ट विलियम प्रेसिडेंसी के गवर्नर जनरल रहे थे।
लॉर्ड वैलेस्ली
लॉर्ड वैलेस्ली फोर्ट विलियम प्रेसिडेंसी का गवर्नर जनरल रहा था । इन्होंने अपने आप को बंगाल का शेर भी कहा था।
जॉर्ज हिलेरियो बार्लो
जॉर्ज हिलेरियो बार्लो फोर्ट विलियम प्रेसिडेंसी के गवर्नर जनरल रहे थे।
चौक, लखनऊ
चौक पुराने लखनऊ का एक क्षेत्र है। लखनऊ के अधिकांश पर्यटन स्थल, जैसे बड़ा और छोटा ईमामबाड़ा इत्यादि लखनऊ के इसी क्षेत्र में स्थित हैं।
प्रधान डाकघर, लखनऊ
उत्तर प्रदेश का प्रधान डाकघर, लखनऊ में हजरतगंज में स्थित है।
दशहरी (आम)
दशहरी आम आम की एक किस्म है जो अपनी भीनी खुशबू और स्वाद के लिए विदेशों में भी मशहूर है। इसे दक्षिण भारत में दसहरी भी कहा जाता है। यह उत्तर प्रदेश की राजधानी लखनऊ व कई गाँवो जैसे नन्दी फिरोजपुर , व काकोरीइलाके आदि में पैदा होता है।
२२ जुलाई २००९ का सूर्यग्रहण
२२ जुलाई २००९ का सूर्यग्रहण २१वीं सदी का सबसे लंबा पूर्ण सूर्यग्रहण था, जो कि कुछ स्थानों पर 6 मिनट 39 सेकंड तक रहा। इसके कारण चीन, नेपाल व भारत में पर्यटन-रुचि भी बढ़ी। यह ग्रहण सौर-चक्र 136 का एक भाग है, जैसे कि कीर्तिमान-स्थापक 11 जुलाई 1991 का सूर्यग्रहण था। इस शृंखला में अगली घटना 2 अगस्त 2027 में होगी। इसकी अनोखी लंबी अवधि इसलिए हैं, कि चंद्रमा उपभू बिंदु पर है, जिससे चंद्रमा का आभासी व्यास सूर्य से 8% बड़ा है (परिमाण 1.080) तथा पृथ्वी अपसौरिका के निकट है जहाँ पर सूर्य थोड़ा सा छोटा दिखाई देता है।
यह इसी महीने के तीन ग्रहणों की शृंखला में दूसरी होगा, जिसमें अन्य हैं 7 जुलाई का चंद्रग्रहण तथा 6 अगस्त का चंद्रग्रहण।
यह एक सँकरे गलियारे में दृश्य होगा, जो उत्तरी मालदीव, उत्तरी पाकिस्तान व उत्तरी भारत, पूर्वी नेपाल, उत्तरी बांग्लादेश, भूटान, म्याँमार का उत्तरी बिंदु, मध्य चीन तथा प्रशांत महासागर में उसके द्वीपों र्युक्यु द्वीपों, मार्शल द्वीपों तथा किरिबती सहित, से गुजरेगा।
पूर्णता कई बड़े शहरों में दृश्य होगी, जिनमें हैं: सूरत, बड़ोदरा, भोपाल, वाराणसी, पटना, दिनाजपुर, सिलीगुड़ी, तवांग, गुवाहाटी, चोंगछिंग, यिचांग, जिंगजोउ, वुहान, होंगजोउ, शंघाई आदि। , बिहार, इस घटना को देखने का सर्वश्रेष्ठ स्थान है। आंशिक सूर्यग्रहण तो चंद्रमा की उपच्छाया के चौड़े मार्ग पर दिखाई देगा ही, जिसमें अधिकांश दक्षिण एशिया (संपूर्ण भारत व चीन) व उत्तर पूर्वी ओशियानिया शामिल हैं।
यह 21 वी सदी का सबसे बड़ा सूर्यग्रहण था और केवल 13 जून 2132 को ही अवधि के मामले में अतिक्रमित होगा। अधिकतम ग्रहण 02:35:21 UTC को बोनिन द्वीपों के 100 किमी दक्षिण में होगा जो जापान के दक्षिणपूर्व में हैं। अवासित उत्तरी इवो जिमा द्वीप वह स्थलखंड है, जहाँ प्रायः अधिकतम पूर्णता समयावधि होगी, जबकि निकटतम वासित बिंदु है एकुसेकिजिमा, जहाँ यह 6 मिनट 26 सेकंड रहेगा।
गामा (सूर्य ग्रहण)
सूर्यग्रहण का गामा (γ से निरूपित) यह दर्शाता है कि चंद्रमा की छाया पृथ्वी पर कितने केंद्रीय रूप से पड़ती है। इसमें दरअसल वह दूरी दर्शायी जाती है जब चंद्रमा का छाया-शंकु पृथ्वी के केंद्र के सबसे निकट से गुजरता है और इस दूरी को पृथ्वी की विषुवतीय त्रिज्या के प्रभाज (अनुपात) के रूप में दिखाया जाता है। गामा का चिह्न यह दर्शाता है कि छाया का अक्ष पृथ्वी के केंद्र से उत्तर की ओर से गुजरता है कि दक्षिण से, धन चिह्न का उत्तर के लिए प्रयुक्त होता है।
आसन्न चित्र में गामा दर्शाया गया है लाल रेखा पृथ्वी के केंद्र से न्यूनतम दूरी दर्शाती है, जो इस प्रकरण में पृथ्वी की त्रिज्या की 75% है। चूँकि प्रच्छाया (अंग्रेजी: अम्ब्रा) पृथ्वी के केंद्र के उत्तर से गुजरती है अतः इस उदाहरण में गामा का मान +0.75 है।
गामा के निरपेक्ष मान की सहायता से विभिन्न प्रकार के सूर्यग्रहणों के बीच अंतर किया जा सकता है।
ग्रहण का परिमाण
"इस माप को यह समझकर भ्रमित न हों : आभासी परिमाण (कान्ति अर्थात् चमक का लघुगणकीय पैमाना), जो कि भिन्न है।"
सूर्यग्रहण में, ग्रहण का परिमाण, वह अनुपात है जो ग्रहण के दौरान चंद्रमा तथा सूर्य के आभासी कोणीय व्यासों के बीच होता है। दोनों के आभासी आकार लगभग बराबर होते हैं, परंतु पृथ्वी तथा चंद्रमा के बीच की दूरी बदलने से ये बदलते रहते हैं। (पृथ्वी व सूर्य के बीच की दूरी भी बदलती रहती है, परंतु इसका प्रभाव तुलनात्मक रूप से हल्का होता है।)
सैरोस चक्र
सैरोस चक्र लगभग 18 वर्ष 11 दिन 8 घंटे की एक अवधि है (लगभग 6585⅓ दिन), जिसका उपयोग सूर्य व चंद्र ग्रहणों का पूर्वानुमान लगाने में किया जा सकता है। किसी ग्रहण के बाद एक सैरोस चक्र बीत जाने पर, सूर्य, पृथ्वी व चंद्रमा लगभग उसी आपेक्षिक ज्यामिति (अर्थात् स्थिति) में लौट आते हैं, तथा मूल स्थान के पश्चिम में लगभग समान ग्रहण फिर से घटित होते हैं।
ग्रहणों की वह शृंखला जो एक सैरोस चक्र के अंतर्गत आती है सैरोस शृंखला कहलाती है।
मलाई गिलौरी
मलाई गिलौरी लखनऊ की एक मिठाई है।
बादाम हलवा
बादाम हलवा लखनऊ की एक मिठाई है।
रस-मलाई
रस-मलाई उत्तरी एवं पूर्वी भारत की एक मिठाई है। इसका मूल भी भारतीय उपमहाद्वीप में ही है। इसमें छेना का एक रसहुल्ला जैसा आकार होता है जो मलाई के रस में डूबा रहता है। यह रस प्रायः केसर युक्त होने के कारण पीले रंग का रहता है। उसके ऊपर कतरी हुई मेवा पड़ी रहती है। श्री के.सी.दास के पड़पोतों के अनुसार ये मिठाई बंगाली मूल की है एवं इसका आविष्कार श्री दास ने ही किया था।
रसमलाई एक प्रकार का पकवान है जो दूध, छेना तथा चीनी से बनाया जाता है।
रसमलाई में सफ़ेद मलाई या क्रीम में केसर डाल कर पकाया जाता है जिससे उसका रंग कुछ क्रीम रंग का हो जाता है। फिर इसमें छेने के पेड़े डाल कर पकाया जाता है। तब ये कुछ कुछ पतली खीर जैसी हो जाती है। फिर इसे पिस्ते से सजाया जाता है व परोसा जाता है।
सिटी मॉण्टेसरी स्कूल
सिटी मॉण्टेसरी स्कूल लखनऊ का एक विद्यालय है।
सेठ एम आर जयपुरिया स्कूल
सेठ एम आर जयपुरिया विद्यालय, लखनऊ स्थित एक प्रसिद्ध विद्यालय है। यह साधारनतः 'जयपुरिया स्कूल लखनऊ' के नाम से जाना जाता है। इस विद्यालय का शिक्षा माध्यम अंग्रेजी है। इस विद्यालय को 2007 में भारत में "सबसे सम्मानित माध्यमिक विद्यालयों" में 9 वां स्थान दिया गया था।
सेठ एम आर जयपुरिया स्कूल की एक नई शाखा सीतापुर रोड, लखनऊ पर नई शाखा 2014 से शुरू कर रहा है। जयपुरिया स्कूल पहले गोमती नगर में ही था। ग्रुप के उपाध्यक्ष श्रीवत्स जयुपरिया ने कहा कि अगले तीन -चार वर्षों में हमारे 50 स्कूल खोलने की योजना है जिसके लिए हम उत्तर व मध्य भारत को केंद्रित कर रहे हैं। यहाँ पर टियर 2 और टियर 3 शहरों में विकास की काफ़ी संभावनाएं है। असल में इन इलाकों में उच्च गुणवत्ता वाले स्कूलों की संख्या काफ़ी कम है। अगले साल से आगरा, फ़ैज़ाबाद, हरिद्वार और अन्य स्थानों पर जयपुरिया ग्रुप के स्कूल खोले जाएंगे।
कॉल्विन ताल्लुकेदार स्कूल
कॉल्विन ताल्लुकेदार स्कूल लखनऊ का एक विद्यालय है।
कॉल्विन ताल्लुकेदार स्कूल ‎
एम्मा थॉम्पसन स्कूल
एम्मा थॉम्पसन स्कूल लखनऊ का एक विद्यालय है।
सेंट फ्रांसिस स्कूल
सेंट फ्रांसिस स्कूल लखनऊ का एक विद्यालय है।
महानगर बॉयज़
महानगर बॉयज़ लखनऊ का एक विद्यालय है।
रुदौली
रुदौली (अंग्रेजी: ) (उर्दू: ), उत्तर प्रदेश के अयोध्या जिला की एक तहसील, नगर पालिका परिषद एवंं कोतवाली है। इस नगर की स्थापना राजा रुद्रमल्ल पासी द्वारा किया गया था। राजा रुद्रमल्ल पासी के सम्मान में इसको रुद्रावली के नाम से भी जाना जाता है। यहाँ पर प्रसिद्ध एवं प्राचीन हनुमान किला मंदिर है, जो कि हिंदुओ की धार्मिक आस्था का प्रमुख केंद्र है। साबरी श्रंखला के महान सूफी संत हज़रत शेख़ मख्दूम अहमद अब्दुल हक़ रह.(मख्दूम साहब)शेख़ उल आलम की दरगाह है इसी लिए सम्मान से लोग रुदौली शरीफ़ भी कहते हैं। यह दरगाह हिन्दू मुस्लिम एकता की प्रतीक हैं यहाँ प्रतिवर्ष उर्स में देश विदेश से श्रद्धालु आते है यहाँ के सज्जादा नशीन शाह अम्मार अहमद अहमदी फारूकी नैय्यर मियाँ हैं। रूदौली का विश्व प्रसिद्ध इमामबाड़ा हुसैनिया ईरशादिया।  जो अपनी खूबसूरती के लिए मशहूर है रूदौली की अज़ादारी काफी मशहूर है । पर है। शहर की औसत ऊंचाई १०५ मीटर (३४४ फीट) है
लच्छू महाराज
लच्छू महाराज (१९०१-१९७८) लखनऊ से महान कथक नर्तक थे।
शंभु महाराज
शंभु महाराज (१९१०– ४ नवंबर, १९७०) लखनऊ घराने के महान कथक नर्तक थे। इनका जन्म लखनऊ में ही हुआ था। इनका मूल नाम शंभूनाथ मिश्र था।
अच्छन महाराज
अच्छन महाराज लखनऊ से महान कथक नर्तक थे।
भातखंडे संगीत संस्थान समविश्वविद्यालय
भातखण्डे संगीत संस्थान विश्वविद्यालय लखनऊ में स्थित भारत का एक बड़ा ललित-कला (नृत्य-संगीत) समविश्वविद्यालय है। इस विश्वविद्यालय का आदर्श वाक्य है नादाधीनम् जगत् अर्थात यह संपूर्ण विश्व नाद या संगीत के अधीन है
भारत में संगीत शिक्षा का प्रारम्भ प्राचीनकाल की गुरूकुल/आश्रम व्यवस्था के साथ हुआ, जहाँ महान सन्त, ऋषि, मुनि आदि विद्वान सामान्य शिक्षा के साथ साथ संगीत शिक्षा भी प्रदान किया करते थे। समय के साथ संगीत शिक्षा की व्यवस्था में अनेक परिवर्तन हुये तथा १९ वीं शती के मध्य में ब्रिटिश राज्य में संगीत शिक्षा का आधुनिक संस्थागत स्वरूप उभर कर सामने आया। गुरू-शिष्य परम्परा पर आधारित संगीत शिक्षा प्रणाली को २०वीं शती में एक नया आयाम मिला, जब शती के दो महान संगीत पुरोधाओं- पण्डित विष्णु दिगम्बर पलुस्कर तथा पण्डित विष्णु नारायण भातखण्डे ने संगीत शिक्षा एवं प्रशिक्षण प्रणाली की दो समानान्तर परम्पराओं को विकसित किया।
सन्‌ १९२६ में पण्डित विष्णु नारायण भातखण्डे ने राय उमानाथ बली, राय राजेश्वर बली, लखनऊ के संगीत संरक्षको एवं अवध के संगीत प्रेमियों के सहयोग से लखनऊ में एक संगीत विद्यालय की स्थापना की। इस संस्था का उद्‌घाटन अवध प्रान्त के तत्कालीन गर्वनर सर विलियम मैरिस के द्वारा किया गया तथा उन्ही के नाम पर इस संस्था का नाम "मैरिस काॅलेज ऑव म्यूज़िक" रखा गया। २६ मार्च,१९६६ को उत्तर प्रदेश राज्य सरकार ने इस संस्था को अपने नियन्त्रण में लेकर इसके स्थापक के नाम पर इसे 'भातखण्डे हिन्दुस्तानी संगीत विद्यालय' नाम प्रदान किया। राज्य सरकार के अनुरोध पर भारत सरकार ने इस संस्थान को २४ अक्टूबर २००० को सम विश्वविद्यालय घोषित कर इसे भारत का एक मात्र संगीत विश्वविद्यालय होने का गौरव प्रदान किया।
भातखण्डे संगीत संस्थान का गरिमामय इतिहास उपलब्धियों से भरा हुआ है। इस संस्थान से शिक्षा प्राप्त अनेक पूर्व छात्र विश्व भर में संगीत शिक्षा एवं प्रदर्शन के क्षेत्र में अपना सक्रिय योगदान दे रहे हैं। विश्वविद्यालय का दर्जा प्राप्त होने से संस्थान को न केवल शहर के वरन्‌ राज्य एवं समस्त विश्व से आने वाले छात्रों को उच्च गुणवत्ता की संगीत शिक्षा, प्रशिक्षण प्रदान करने एवं उनकी प्रतिभा निखारने का अवसर प्राप्त हुआ है। श्रीलंका, नेपाल तथा मध्य पूर्वी एशियाई देशों के अनेक छात्र प्रत्येक वर्ष यहाँ शिक्षा प्राप्त करने आते है, इनमें से कई आई. सी. सी. आर. छात्रवृत्ति का लाभ भी प्राप्त करते है।
इंडियन रिपब्लिकन आर्मी
भारत की आजादी पाने की इच्छा इतनी प्रबल थी कि बहुत से लोगों ने ब्रिटिश फौज की नौकरी छोड़ दी और अंग्रेजों से लोहा लेने के लिए इंडियन रिपब्लिकन आर्मी (आईआरए) का गठन कर लिया। 18 अप्रैल सन् 1930 को बंगाल के चटगाँव में भारता की आजादी के दीवानों ने शौर्य का ऐसा प्रदर्शन किया कि वहाँ कुछ दिन के लिए ब्रिटिश हुकूमत का अंत ही हो गया। इंडियन रिपब्लिकन आर्मी के गठन का विचार आइरिस रिपब्लिकन आर्मी से प्रेरित था।
आईआरए के गठन से ऐसा प्रतीत होता था जैसे पूरे बंगाल में क्रांति की लहर आ गई हो और इसी के चलते सूर्य सेन के नेतृत्व में स्वतंत्रता के दीवानों ने 18 अप्रैल 1930 को चटगाँव के शस्त्रागार पर हमला बोल दिया तथा हथियारों पर कब्जा जमाकर ब्रिटिश शासन के खात्मे की घोषणा कर दी।
हुकूमत के नुमाइंदे यहाँ से दुम दबाकर भाग गए और कुछ दिन के लिए यहाँ अंग्रेजों का शासन नहीं रहा। चटगाँव के शस्त्रागार पर आईआरए के हमले ने आग में घी का काम किया और बंगाल से बाहर देश के कई अन्य हिस्सों में स्वाधीनता संग्राम काफी उग्र हो उठा। इस घटना का असर कई महीनों तक रहा।
पंजाब में हरिकिशन ने पंजाब के गवर्नर की हत्या की कोशिश की। दिसंबर 1930 में तीन जवानों विनय बोस, बादल गुप्ता तथा दिनेश गुप्ता ने कोलकाता की राइटर्स बिल्डिंग में प्रवेश किया और स्वाधीनता सेनानियों पर जुल्म ढहाने वाले पुलिस अधीक्षक को मौत के घाट उतार दिया।
आईआरए की इस जंग में दो लड़कियों प्रीतिलता वाडेदार तथा कल्पना दत्त ने भी महत्वपूर्ण भूमिका निभाई। अपनी सत्ता डगमगाते देख अंग्रेज बर्बरता पर उतर आए और क्रांति को दबाने के लिए पूरी ताकत झोंक दी।
महिलाओं और बच्चों तक को नहीं बख्शा गया। आईआरए के अधिकतर योद्धा गिरफ्तार कर लिए गए तथा तारकेश्वर दत्तीदार को फाँसी पर लटका दिया गया।
अंग्रेजों के चंगुल से बचने के लिए प्रीतिलता ने जहर खाकर मातृभूमि के लिए अपनी शहादत दे दी, जबकि कल्पना दत्त को आजीवन कारावास की सजा सुनाई गई।
के पी सक्सेना
के पी सक्सेना (जन्म: 1934 बरेली- मृत्यु: 31 अक्टूबर 2013 लखनऊ) भारत के एक हिन्दी व्यंग्य और फिल्म पटकथा लेखक थे। साहित्य जगत में उन्हें केपी के नाम से अधिक लोग जानते थे।
उनकी गिनती वर्तमान समय के प्रमुख व्यंग्यकारों में होती है। हरिशंकर परसाई और शरद जोशी के बाद वे हिन्दी में सबसे ज्यादा पढ़े जाने वाले व्यंग्यकार थे। उन्होंने लखनऊ के मध्यवर्गीय जीवन को लेकर अपनी रचनायें लिखीं। उनके लेखन की शुरुआत उर्दू में उपन्यास लेखन के साथ हुई थी लेकिन बाद में अपने गुरु अमृत लाल नागर की सलाह से हिन्दी व्यंग्य के क्षेत्र में आ गये। उनकी लोकप्रियता इस बात से ही आँकी जा सकती है कि आज उनकी लगभग पन्द्रह हजार प्रकाशित फुटकर व्यंग्य रचनायें हैं जो स्वयं में एक कीर्तिमान है। उनकी पाँच से अधिक फुटकर व्यंग्य की पुस्तकों के अलावा कुछ व्यंग्य उपन्यास भी छप चुके हैं।
भारतीय रेलवे में नौकरी करने के अलावा हिन्दी पत्र-पत्रिकाओं के लिये व्यंग्य लिखा करते थे। उन्होंने हिन्दी फिल्म लगान, हलचल और स्वदेश की पटकथायें भी लिखी थी।
उन्हें 2000 में भारत सरकार द्वारा पद्मश्री से सम्मानित किया गया था।
वे कैंसर से पीड़ित थे। उनका निधन 31 अक्टूबर 2013 को लखनऊ में हुआ।
के पी सक्सेना का जन्म सन् 1934 में बरेली में हुआ था। उनका पूरा नाम कालिका प्रसाद सक्सेना था। केपी जब केवल 10 वर्ष के थे उनके पिता का निधन हो गया। उनकी माँ उन्हें लेकर बरेली से लखनऊ अपने भाई के पास आ गयी। केपी के मामा रेलवे में नौकरी करते थे। चूँकि मामा के कोई औलाद न थी अत: उन्होंने केपी को अपने बच्चे की तरह पाला। केपी ने वनस्पतिशास्त्र (बॉटनी) में स्नातकोत्तर (एमएससी) की उपाधि प्राप्त की और कुछ समय तक लखनऊ के एक कॉलेज में अध्यापन कार्य किया।
बाद में उन्हें उत्तर रेलवे में सरकारी नौकरी के साथ-साथ उनकी पसन्द के शहर लखनऊ में ही पोस्टिंग मिल गयी। इसके बाद वे लखनऊ में ही स्थायी रूप से बस गये। उन्होंने अनगिनत व्यंग्य रचनाओं के अलावा आकाशवाणी और दूरदर्शन के लिए कई नाटक और धारावाहिक भी लिखे। बीबी नातियों वाली धारावाहिक बहुत लोकप्रिय हुआ। उनकी लोकप्रियता का अन्दाज़ इसी से लगाया जा सकता है कि था कि मूलत: व्यंग्य लेखक होने के बावजूद उन्हें कवि सम्मेलन में भी बुलाया जाता था।
जीवन के अन्तिम समय में उन्हें जीभ का कैंसर हो गया था जिसके कारण उन्हें 31 अगस्‍त 2013 को लखनऊ के एक निजी अस्‍पताल में भर्ती कराया गया। परन्तु इलाज से कोई लाभ न हुआ और आख़िरकार उन्होंने 31 अक्टूबर 2013 सुबह साढ़े 8 बजे दम तोड़ दिया।
पाँच से अधिक फुटकर व्यंग्य की पुस्तकों के अलावा कुछ व्यंग्य उपन्यास उनकी धरोहर है।  केपी की व्यंग्य रचनाओं की लोकप्रियता को देखते हुए उन्हें सन् 2000 में भारत सरकार का विशेष अलंकरण पद्मश्री सम्मान प्रदान किया गया।
मेहबूब की मेहन्दी
मेहबूब की मेहन्दी 1971 में बनी हिन्दी फिल्म है। इसका निर्देशन और निर्माण एच॰ एस॰ रवैल ने किया है। फिल्म में राजेश खन्ना और लीना चन्दावरकर मुख्य भूमिकाओं में हैं और सहायक कलाकारों में प्रदीप कुमार, इफ़्तेख़ार, जगदीश राज, गुरनाम सिंह और मुमताज बेगम शामिल हैं। संगीत लक्ष्मीकांत प्यारेलाल का है और गीत के बोल आनंद बख्शी के हैं। यह फिल्म मुस्लिम तहज़ीब (संस्कृति) पर आधारित है।
यूसुफ (राजेश खन्ना) अपने व्यवसायी पिता, सफदरजंग (इफ़्तेख़ार) के साथ एक समृद्ध जीवन शैली जीता है, जो कि पहियाकुर्सी तक सीमित है। यूसुफ के भतीजे, खालिद उर्फ फिरंगी की शिक्षिका, श्रीमती अल्बर्ट (मनोरमा) उसके बारे में शिकायत करती हैं और चली जाती हैं। अब यूसुफ शबाना (लीना चन्दावरकर) को काम पर रखता है, जो अपनी दादी के साथ थोड़े समय के लिए उनके साथ रहने के लिए आई थी।
वह अपने पिता की देखभाल के लिए एक नौकर के रूप में खैरुद्दीन (प्रदीप कुमार) नाम के एक व्यक्ति को काम पर रखता है। यूसुफ और शबाना एक दूसरे की ओर आकर्षित होते हैं और सफदरजंग और नानी की खुशी के लिए शादी करने का इरादा रखते हैं। शादी की तैयारी चल रही होती है, लेकिन यूसुफ और उसके परिवार को कुछ बातें पता नहीं हैं। एक यह है कि शबाना, नजमा नामक एक तवायफ की बेटी है; और यूसुफ को मारने के लिए खैरूद्दीन ने काम करना शुरू किया है।
मोहसिन काकोरवी
मोहसिन काकोरवी लखनऊ से उर्दू के प्रख्यात शायर रहे हैं।
जोश मलिहाबादी
जोश मलिह्बादी () (जन्म नाम शब्बीर हसन खां; ) (५ दिसंबर, १८९८ – २२ फरवरी, १९८२)लखनऊ से उर्दु के प्रख्यात शायर रहे हैं। उनको साहित्य एवं शिक्षा क्षेत्र में पद्म भूषण से १९५४ में सम्मानित किया गया।
लाल पुल, लखनऊ
लाल पुल, लखनऊ शहर में गोमती नदी पर एक पुल है।
प्रकाश करात
प्रकाश करात भारतीय वामपंथ की राजनीति के एक महत्वपूर्ण राजनेता हैं। वे 2005 से 2015 तक भारतीय कम्युनिस्ट पार्टी (मार्क्सवादी), संक्षेप में माकपा, के महासचिव रहे। करात हरिकिशन सिंह सुरजीत के बाद २००५ में पार्टी के महासचिव बने। प्रकाश करात केरल राज्य से संबंधित हैं।
चातुर्मास्य
विशिष्ट व्रत तथा यज्ञ को चातुर्मास्य कहते हैं। व्रतसंबंधी चातुर्मास्य को "लौकिक चातुर्मास्य" और यज्ञसंबंधी चातुर्मास्य को "वैदिक चातुर्मास्य" कहते हैं।
लौकिक चातुर्मास्य का पालन वर्षा के चार महीनों में किया जाता है। महाभारत (शांति. 320/26) में पंचशिखा द्वारा इसके पालन का उल्लेख मिलता है। इस व्रत का विशद वर्णन भट्टोजी दीक्षितकृत तिथिनिर्णय (पृ.12-13), रघुनंदनकृत कृत्यतत्व (पृ.434-36), स्मृतितत्व (जीवानंद संस्क., द्वितीय भाग) आदि ग्रंथों में मिलता है। आषाढ़ शुक्ल द्वादशी से कार्तिक शुक्ल द्वादशी तक इसका पालन होता है किंतु अन्य मत से इसकी अवधि आषाढ़ संक्रांति से कार्तिक संक्रांति तक मान्य है। व्रतकाल में मांस, गुड़, तैल आदि का व्यवहार वर्जित है और यथाशक्ति जप, मौनादि का विधान है। इसे कहीं-कहीं विष्णुव्रत भी कहते हैं।
वैदिक चातुर्मास्य द्विविध है - स्वतंत्र और राजसूयांतर्गत। स्वतंत्र चातुर्मास्य अग्निहोत्रादि की भाँति नित्यकर्म है और प्रति वर्ष राजसूय यज्ञ के अंतर्गत अनुष्ठेय है। चातुर्मास्य में चार पर्वों का उल्लेख है- वैश्यदेव, वरुण प्रधास, साकमेघ एवं शुनासीरीय। जो तीन ही पर्व मानते हैं, वे शुनासीरीय की गणना नहीं करते। इन चारों में अनुष्ठेय कार्यों का विवरण चिन्नस्वामिकृत "यज्ञतत्वप्रकाश" (पृ. 45-53) और काणेकृत हिस्ट्री ऑव दि धर्मशास्त्र (भाग 2, पृ. 1091-1108) में है। स्वतंत्र चातुर्मास्य के दो पक्ष हैं- उत्सर्ग पक्ष और अनुत्सर्ग पक्ष।
वैदिकों की परंपरा में सोमयज्ञ के अंतर्गत उत्सर्ग पक्ष ही स्वीकृत है। एक दृष्टि से चातुर्मास्य का त्रिविध वर्गीकरण भी है- ऐष्टिक, पाशुक और सौमिक। पशुद्रव्य से किए जाने पर पाशुक और सोमद्रव्य से निष्पन्न होने पर सौमिक चातुर्मास्य होता है।
चालमापी
चालमापी (स्पीडोमीटर) वे यंत्र हैं जों मोटरगाड़ियों में लगे रहते हैं और उनका वेग (किलोमीटर) प्रति घंटा या (मील प्रति घण्ता) में बताते हैं।
साधारणत: मोटरगाड़ी के पिछले पहिए को चलानेवाले डंडे में लगे दाँतीदार चक्र द्वारा एक तार लचीली खोखली नली में घूमता रहता है। इस तार के दूसरे सिरे का संबंध एक चुंबक से रहता है, जो तार के घूमते रहने के कारण स्वंय घूमता रहता है। यह चुंबक ऐल्यूमिनियम की टोपी के भीतर घूमता है। इसलिये टोपी स्वयं घूमना चाहती है। परंतु टोपी एक कमानी से निंयत्रित रहती है, इसलिये वह स्वतंत्रता से घूम नहीं पाती, केवल थोड़ा सा घूमकर रुक जाती है। टोपी के घूमने की मात्रा चुंबक के वेग के अनुपात में रहती है। इसी से ऐल्यूमिनियम की टोपी के घूमने की मात्रा से गाड़ी का वेग पढ़ा जा सकता है। ऐल्यूमिनियम की टोपी पर साधारणत: एक सुई जड़ी रहती है जो अंकों के ऊपर घूमकर वेग बताती रहती है।
टूर डी अफ़्रीका
टूर डी अफ़्रीका विश्व की सबसे लंबी एवं सबसे कठिन साईकल दौड़ स्पर्धा मे से एक है। इस स्पर्धा का आयोजन प्रति वर्ष होता है जिसमे प्रतियोगी मिस्र के काहिरा से दक्षिण अफ़्रीका के केप टाऊन तक साईकल दौड़ाते है। इस स्पर्धा मे लगभग १०० चरण होते है जहॉ प्रतियोगी रुक कर आराम करते है। इस प्रतियोगीता का आयोजन कर्ता कनाडा की कंपनी टूर डी अफ़्रीका लिमिटेड करवाती है।
बीरबल साहनी पुरावनस्पतिविज्ञान संस्थान
बीरबल साहनी पुरावनस्पतिविज्ञान संस्थान लखनऊ का एक पुरावनस्पतिविज्ञान पर अनुसंधान संस्थान है। यह भारत सरकार के विज्ञान एवं प्रौद्योगिकी विभाग के अंतर्गत एक स्वायत्त संस्थान है।  यह ५३, विश्वविद्यालय मार्ग, लखनऊ पर स्थित है। इसका नाम इसके संस्थापक श्री बीरबल साहनी, प्रसिद्ध परावनस्पति वैज्ञानिक के नाम पर रखा गया है। सितंबर, १९३९ में इनको अध्यक्ष बनाकर एक पुरावनस्पतिज्ञों की समिति अनुसंधान हेतु गठित हुई थी। इसकी प्रथम रिपोर्ट १९४० एवं अंतिम रिपोर्ट १९५० में प्रकाशित हुई। ३ जून, १९५३ को आठ वैज्ञानिकों के नाम से एक न्यास की स्थापना भारतीय सोसायटी पंजीकरण धारा-२१ (१८६०) के अंतर्गत हुई। इसका उद्देश्य पुरावनस्पति विज्ञान पर प्रो॰ बीरबल साहनी एवं सावित्री साहनी के मूल शोध में एकत्रित किए गये जीवाश्म संग्रह एवं एक सन्दर्भ पुस्त्तकालय के गठन हेतु फंड जुटाना था। और अंततः इस संस्थान की स्थापना १० सितंबर, १९४६ को हुई। इसके प्रथम मानित निदेशक बीरबल साहनी को बनाया गया। सरकार ने इसके लिए ३.५ एकड़ भूमि भी आवंटित की।  ३ अप्रैल, १९४९ को इसकी नींव प्रथम प्रधान मंत्री जवाहर लाल नेहरू ने रखी। हालाँकि दुर्भाग्य से बीरबल साहनी की मृत्यु १० अप्रैल, १९४९ को ही हो गयी। किंतु १९५२ के अंत तक इसकी इमारत भी बनकर तैयार हो गयी।
१९५१ में यूनेस्को ने इसे अपने तकनीकी सहयोग कार्यक्रम में भी सम्मिलित कर लिया।
विज्ञान एवं प्रौद्योगिकी विभाग, भारत सरकार
विज्ञान एवं प्रौद्योगिकी विभाग भारत सरकार के विज्ञान एवं प्रौद्योगिकी मंत्रालय के अंतर्गत्त कार्यरत्त एक विभाग है। यह विज्ञान एवं प्रौद्योगिकी को बढ़ाने के लिए है।
राष्ट्रीय वनस्पति अनुसंधान संस्थान
राष्ट्रीय वनस्पति अनुसंधान संस्थान लखनऊ में स्थित एक संस्थान है। यह सीएसआईआर के अंतर्गत है, एवं आधुनिक जीवविज्ञान एवं टैक्सोनॉमी के क्षेत्रों से जुड़ा है। इसके निदेशक डॉ॰ राकेश तूली हैं। संस्थान के वैज्ञानिकों ने बोगनवेलिया की एक नयी प्रजाति विकसित की है, जिसका नाम लोस बानोस वैरियेगाता- जयंती रखा है।
यह संस्थान भारत की अग्रणी राष्ट्रीय प्रयोगशालाओं में से एक है जो कि वैज्ञानिक एवं औद्योगिक अनुसंधान परिषद, नई दिल्ली, के अन्तर्गत लखनऊ में कार्यरत है। यह संस्थान 'राष्ट्रीय वनस्पति उद्यान' के रूप में उत्तर प्रदेश सरकार के अंतर्गत कार्यरत था, जिसे 13 अप्रैल, 1953 को वैज्ञानिक तथा औद्योगिक अनुसंधान परिषद् ने अधिग्रहीत कर लिया। उस समय से यह संस्थान वनस्पति विज्ञान के क्षेत्र में परम्परागत अनुसंधान करता आ रहा है।
समय के साथ इसमें नये-नये विषयों पर अनुसंधान कार्य किये गये, जिनमें पर्यावरण संबंधित व आनुवांशिक अध्ययन प्रमुख थे। अनुसंधान के बढ़ते महत्व व बदलते स्वरूप को ध्यान में रखकर 25 अक्टूबर, 1978 को इसका नाम बदलकर 'राष्ट्रीय वनस्पति अनुसंधान संस्थान' किया गया।
वर्तमान में संस्थान के पास लगभग 63 एकड़ भूमि पर वनस्पति उद्यान है जिसमें संस्थान की प्रयोगशालायें स्थापित हैं। इसके अतिरिक्त बंथरा में लगभग 260 एकड़ भूमि अनुसंधान हेतु उपलब्ध है जहाँ पर अनेक प्रयोग किये जा रहे हैं। संस्थान की छवि वर्तमान में एक अंतर्राष्ट्रीय स्तर के संस्थान के रूप में है जिसके द्वारा प्रतिवर्ष अनेक उत्पाद विकसित किये जा रहे हैं तथा इनको विभिन्न उद्योग घरानों द्वारा व्यावसायिक स्तर पर बनाया जा रहा है। संस्थान द्वारा विकसित विभिन्न पुष्प प्रजातियाँ व गुलाल आज घर-घर में लोकप्रिय हैं।
संस्थान बहुआयामी होने के कारण विभिन्न समूहों के अंतर्गत कार्य करता है। इन समूहों के कार्य एवं विवरण अधोलिखित हैं :
पौधों के विभिन्न समूहों की वाह्य एवं आंतरिक संरचना का अध्ययन जिसमें अनुसंधान एवं विकास कार्यक्रम, पुष्पीय (एन्जियोस्पर्म), शैवाल, ब्रायोफाइट, शैक, टेरिडोफाइट व सायकेड समुदाय सम्मिलित हैं
संरक्षण गृह में गृह सज्जा में प्रयुक्त होने वाले पौधे - 500 प्रजातियाँ,  कैक्टस-350 प्रजातियाँ, पाम-70 प्रजातियाँ, औषधीय पौधे - 300 प्रजातियाँ, साइकेड -45 प्रजातियाँ उपलब्ध हैं
ऊसर भूमि के विकास एवं प्रक्षेत्र प्रयोग तथा प्रदर्शन हेतु पाँच केन्द्र
वैज्ञानिक एवं औद्योगिक अनुसंधान परिषद
वैज्ञानिक एवं इन्वे़᠎̮न्‌श्‌न्‌ अनुसंधान परिषद(सीएसआईआर) भारत का सबसे बड़ा विज्ञान तथा प्रौद्योगिकी अनुसंधान एवं विकास संस्थान है। हालांकि इसका वित्तीय प्रबंधन भारत सरकार के विज्ञान एवं प्रौद्योगिकी मंत्रालय द्वारा होता है, फिर भी ये एक स्वायत्त संस्था है। इसका पंजीकरण भारतीय सोसायटी पंजीकरण धारा १८६० के अंतर्गत हुआ है।
वैज्ञानिक तथा इन्वे़᠎̮न्‌श्‌न्‌ अनुसंधान परिषद् राष्ट्रीय संस्थानों/प्रयोगशालाओं का एक बहुस्थानिक नेटवर्क है जिसका मैंडेट विज्ञान और प्रौद्योगिकी के विभिन्न क्षेत्रों में अनुप्रयुक्त अनुसंधान तथा उपयोगी फोकस अनुसंधान करना है।
इसकी स्थापना १९४२ में हुई थी। इसकी ३९ प्रयोगशालाएं एवं ५० फील्ड स्टेशन भारत पर्यन्त फैले हुए हैं। इसमें १७,००० से अधिक कर्मचारी कार्यरत हैं। वतर्मान में ३९ अनुसंधान संस्थान हैं जिनमें पाँच क्षेत्रीय अनुसंधान प्रयोगशालाएं शामिल हैं। इनमें से कुछेक संस्थानों ने अपने अनुसंधान क्रियाकलापों को और गति प्रदान करने के लिए प्रायोगिक, सर्वेक्षण क्षेत्रीय केन्द्रों की भी स्थापना की है तथा वतर्मान में 16 प्रयोगशालाओं से सम्बद्ध ऐसे 39 केन्द्र कायर्रत हैं।
सीएसआईआर की गिनती विश्‍व में इस प्रकार के 2740 संस्‍थानों में 81वें स्‍थान पर होती है।सीएसआईआर ने गोमूत्र आसवन के लिए आरएसएस समर्थित गौ विज्ञान विज्ञान केंद्र, के साथ मिलकर एंटी-इनफेक्टिव और एंटी-कैंसर एजेंटों और पोषक तत्वों पर एंटीऑक्सिडेंट और जैव-बढ़ाने वाले गुणों के लिए शोध किया। संयुक्त राज्य अमेरिका पेटेंट व्यापार चिह्न कार्यालय द्वारा प्रदान किए गए पेटेंट (कोई 6410059 और नंबर 6896907) नहीं हैं। इन पेटेंटों को एक "भारतीय नवाचार" दिया गया है जिसने साबित किया है कि गोमूत्र एंटीबायोटिक्स, एंटी-फंगल एजेंट और कैंसर विरोधी दवाओं को भी अधिक प्रभावी बना सकता है। ये पेटेंट CSIR के नाम पर हैं। इसका मतलब यह नहीं है कि अमेरिकी पेटेंट कार्यालय खोजों को मान्यता देता है या मान्य करता है। इसका सीधा सा मतलब है कि वे अपने ऊपर सीएसआईआर के अधिकारों को पहचानते हैं। गोमूत्र के औषधीय गुणों और गायों के मूत्र (और अन्य जानवरों नहीं) के स्पष्ट चिकित्सीय लाभों के ऐसे दावों की वैधता अभी भी एक बहस का मुद्दा है। यह सर्वविदित है कि यह पेटेंट नहीं है, लेकिन जानवरों के अध्ययन और मानव में नैदानिक ​​परीक्षणों से परिणाम है जो प्रभावशीलता को प्रमाणित करते हैं। कोई पशु अध्ययन नहीं है और मानव नैदानिक ​​परीक्षण और पंचगव्य (गाय का गोबर, गोमूत्र और गाय का दूध) कोशिकाओं की रेखाओं (इन विट्रो) पर भी कठोरता से परीक्षण नहीं किया गया है। दावा किए गए चिकित्सा लाभों के लिए कोई सहकर्मी-समीक्षा और समर्थन वाले वैज्ञानिक आधार नहीं हैं और इस प्रकार इन्हें छद्म विज्ञान के रूप में वर्गीकृत किया गया है।
आन्ध्र प्रदेश के मुख्यमंत्रियों की सूची
मुख्यमंत्री किसी भी भारतीय राज्य का प्रमुख होता है। यह सूची आन्ध्र प्रदेश के मुख्यमंत्रियों की हैं।
हैदराबाद राज्य (1948-56) में तेलंगाना के नौ जिले, कर्नाटक के गुलबर्गा संभाग के चार जिले तथा महाराष्ट्र के औरंगाबाद संभाग के चार जिले शामिल हैं।
आन्ध्र राज्य (1953-56) में तटीय आन्ध्र तथा रायलसीमा क्षेत्र के जिले शामिल थे, जो कि मद्रास राज्य से अलग हुए थे।
1956 में, हैदराबाद राज्य के गुलबर्गा और औरंगाबाद संभाग का विलय क्रमशः मैसूर राज्य और बॉम्बे राज्य में हो गया। हैदराबाद राज्य, तेलंगाना राज्य का विलय आन्ध्र राज्य में हो गया जिससे आन्ध्र प्रदेश राज्य बना।
2 जून 2014 को, तेलंगाना को आन्ध्र प्रदेश से अलग करके एक नए राज्य का गठन हुआ जो कि देश का 29वां राज्य बना। चंद्रबाबू नायडू ने शेष आन्ध्र प्रदेश के मुख्यमंत्री पद की शपथ 8 जून 2014 को ली।
भारतीय विषविज्ञान अनुसंधान संस्थान
भारतीय विष विज्ञान अनुसंधान संस्थान (आईटीआरसी या आईआईटीआर) लखनऊ, उत्तर प्रदेश में स्थित विष विज्ञान से संबंधित अनुसंधान संस्थान है। वैज्ञानिक तथा औद्योगिक अनुसंधान परिषद की संघटक प्रयोगशाला है। यह पर घेरु गांव के निकट महात्मा गांधी मार्ग पर स्थित है। इसकी स्थापना १९६५ में हुई थी। इसके संस्थापक-निदेशक प्रो॰सिब्ते हुसैन ज़ैदी (१९६५-१९७४) मृत्यु-पर्यन्त थे। ये पद्मश्री एवं सर शांति स्वरूप भटनागर पुरस्कार के धारक थे।
संसथान विषविज्ञान के विभिन्न क्षेत्रों में शोध संचालित करता है। इसमें औद्योगिक और पर्यावरण संबंधी रसायनों के मानव स्वास्थ्य और पारिस्थितिकी तंत्र पर प्रभाव एवं वायु, जल एवं मिट्टी में प्रदूषकों के पर्यावरण संबंधी अनुवीक्षण सम्मिलित हैं। संस्थान नियामक निकायों को रसायनों/उत्पादों के सुरक्षित उपयोग हेतु दिशा-निर्देश बनाने/संशोधित करने में भी सहायता प्रदान करता है एवं यह सुनिश्चित करता है कि जनसामान्य को इसका लाभ मिले। आई.आई.टी.आर. जनसामान्य और उद्यमियों को रसायनों और उत्पादों की सुरक्षा/ विषालुता संबंधी उनकी सभी जिज्ञासा और चिंता के उत्तर प्राप्त करने हेतुएक बेजोड़ मंच उपलब्ध कराता है। इसे वैज्ञानिक और तकनीकी दक्षता एवं राष्ट्रीय तथा अंतर्राष्ट्रीय दिशा-निर्देशों का उपयोग कर गुड लैबोरेटरी प्रैक्टिसेस के अनुरूप अत्याधुनिक सुविधाओं से पूरा किया जाता है।
केन्द्र में किया जाने वाला कार्य केवल उद्योग तक सीमित नहीं है बल्कि पर्यावरण एवं मानव स्वास्थ्य के क्षेत्र में भी है। केन्द्र का प्रमुख कार्य मानव स्वास्थ्य पर रसायनों और अन्य पदार्थों के पर्यावरण पर प्रभाव का पूर्वानुमान एवं उसे समझना है जिससे जनसामान्य को लाभ पहुँचाया जा सके। आई.आई.टी.आर लखनऊ जंक्शन रेलवे स्टेशन से ५ किलोमीटर और अमौसी एयरपोर्ट से १५ किलोमीटर है। मुख्य परिसर महात्मा गाँधी मार्ग पर छत्तर मंजिल के सामने है। जिसमें सी.डी.आर.आई. स्थित है। आई.आई.टी.आर 'होटल क्लार्कस अवध' तथा 'शहीद स्मारक' के मध्य स्थित है।
किंग जॉर्ज चिकित्सा विश्वविद्यालय
किंग जॉर्ज चिकित्सा विश्वविद्यालय(अंग्रेजी: King George's Medical University), लखनऊ, उत्तर प्रदेश में स्थित एक आयुर्विज्ञान विश्वविद्यालय है। यह किंग जॉर्ज मेडिकल कालेज को विश्वविद्यालय में अपग्रेड कर उत्तर प्रदेश सरकार द्वारा १६ सितंबर, २००२ को स्थापित किया गया है। मूल महाविद्यालय की स्थापना १९११ में हुई थी। यह भारत एवं उत्तर प्रदेश के अन्य उत्कृष्ट आयुर्विज्ञान संस्थानों में से एक है।
इसका परिसर शाहमीना मार्ग पर गोमती नदी के निकट चौक क्षेत्र में स्थित है। परिसर १००,०००वर्ग मीटर में फैला है एवं चारबाग रेलवे स्टेशन से ५ कि॰मी॰ दूर है।
डॉ॰ ए॰ पी॰ जे॰ अब्दुल कलाम प्राविधिक विश्वविद्यालय
डॉ॰ ए॰ पी॰ जे॰ अब्दुल कलाम प्राविधिक विश्वविद्यालय(अंग्रेजी: Dr. A.P.J. Abdul Kalam Technical University) (पूर्व मे "उत्तर प्रदेश प्राविधिक विश्वविद्यालय") उत्तर प्रदेश सरकार द्वारा ८ मई, २००० स्थापित हुआ एक विश्वविद्यालय है। यह एशिया में सबसे बड़ा तकनीकी विश्वविद्यालय है। इसके अंतर्गत ५०० महाविद्यालय आते हैं। यह लखनऊ में आई ई टी परिसर, सीतापुर मार्ग पर स्थित था जो अब जानकीपूरम extension योजना shift हो गया है . इसकी स्थापना के समय इसका नाम उत्तर प्रदेश प्राविधिक विश्वविद्यालय था जिसे बाद मे बादल कर डॉ॰ ए॰ पी॰ जे॰ अब्दुल कलाम प्राविधिक विश्वविद्यालय कर दिया गया था।
वक्र आसंजन
वक्र आसंजन या वक्र बैठाना (Curve fitting) एक गणितीय प्रक्रिया है जिसमें किसी दिये हुए आंकड़े के आधार पर एक वक्र की रचना करना या एक गणितीय फलन की गणना करना होता है जो इन आंकड़ों से सर्वाधिक शुद्धतापूर्वक मेल खाता हो (best fit)। वैज्ञानिकों, इंजीनियरों एवं अन्य प्रायोगिक कार्य करने वालों को प्रयोग से प्राप्त आंकड़ों पर वक्र बैठाने की बहुत जरूरत पड़ती है। समुचित वक्र फिट करने से आंकड़ों में छिपा हुआ रहस्य बहुत हद तक साफ दिखने लगता है। कर्व फिटिंग करने से इन आंकड़ों से सम्बन्धित प्रक्रिया या फेनामेना का मॉडल तैयार करने में भी मदद मिलती है। इसके अलावा वक्र बैठाने से उस आंकड़े में छिपी बहुत सी विशेषताएँ आसानी से ज्ञात की जा सकतीं हैं; जैसे किसी बिन्दु पर अवकलज (derivative), स्थानीय अधिकतम व न्यूनतम बिन्दु, वक्र के अन्दर आने वाला क्षेत्रफल (समाकलन द्वारा) आदि।
बिन्दुओं (१,२), (२,४), (३,५), (४,७), (५,९) का सर्वाधिक शुद्धता से प्रतिनिधित्व करने वाली सरल रेखा का समीकरण निकालो।
वक्र बैठाने में दो तरह की स्थितियाँ हो सकतीं हैं-
वक्र बैठाने के लिये हम कोई फलन परिभाषित करते हैं (जैसे (y=a . exp(b.x)) जो कि कुछ पैरामीटरों से युक्त होता है। इन पैरामीटरों का वह मान ज्ञात किया जाता है जिनके लिये यह फलन दिये हुए बिन्दुओं को सर्वाधिक शुद्धता से (या कम से कम त्रुटि से) अभिव्यक्त करे। इसके लिये अन्य विधियों के अलावा न्यूनतम वर्ग विधि (method of least squares]] प्रयोग में लायी जाती है।
गमन (1978 फ़िल्म)
गमन () एक बॉलीवुड की १९७८ में बनी फिल्म थी।
अनूप जलोटा
अनूप जलोटा () (जन्म २९ जुलाई १९५३) एक भारतीय गायक हैं, जो भजन एवं गज़ल के लिए प्रसिद्ध हैं। वर्ष २०१२ में इन्हें भारत सरकार द्वारा पद्मश्री पुरूस्कार से सम्मानित किया गया।ये भजन सम्राट के नाम से भी प्रसिद्ध है।
उस्ताद फ़याज़ खां
उस्ताद फ़याज़ खां चिकन की कढाई के विशेषज्ञ थे।
हसन मिर्ज़ा साहिब
हसन मिर्ज़ा साहिब चिकन की कढाई के विशेषज्ञ थे।
चिकन की कढ़ाई
चिकन लखनऊ की प्रसिद्ध शैली है कढाई और कशीदा कारी की। यह लखनऊ की कशीदाकारी का उत्कृष्ट नमूना है और लखनवी ज़रदोज़ी यहाँ का लघु उद्योग है जो कुर्ते और साड़ियों जैसे कपड़ों पर अपनी कलाकारी की छाप चढाते हैं। इस उद्योग का ज़्यादातर हिस्सा पुराने लखनऊ के चौक इलाके में फैला हुआ है। यहां के बाज़ार चिकन कशीदाकारी के दुकानों से भरे हुए हैं। मुर्रे, जाली, बखिया, टेप्ची, टप्पा आदि ३६ प्रकार के चिकन की शैलियां होती हैं। इसके माहिर एवं प्रसिद्ध कारीगरों में उस्ताद फ़याज़ खां और हसन मिर्ज़ा साहिब थे।
इस हस्तशिल्प उद्योग का एक खास पहलू यह भी है कि उसमें 95 फीसदी महिलाएं हैं। ज्यादातर महिलाएं लखनऊ में गोमती नदी के पार के पुराने इलाकों में बसी हुई हैं। चिकन की कला, अब लखनऊ शहर तक ही सीमित नहीं है अपितु लखनऊ तथा आसपास के अंचलों के गांव-गांव तक फैल गई है।
मुगलकाल से शुरू हुआ चिकनकारी का शानदार सफर सैंकड़ों देशों से होता हुआ आज भी बदस्तूर जारी है। चिकनकारी का एक खूबसूरत आर्ट पीस लंदन के रायल अल्बर्ट म्यूजियम में भी विश्वभर के पर्यटकों को अपनी गाथा सुना रहा है।
महीन कपड़े पर सुई-धागे से विभिन्न टांकों द्वारा की गई हाथ की कारीगरी लखनऊ की चिकन कला कहलाती है। अपनी विशिष्टता के कारण ही यह कला सैंकड़ों वर्षों से अपनी लोकप्रियता बनाए हुए है। यदि कोई ब्रश और रंगों के सहारे चित्रकारी करे तो इसमें नई बात क्या हुई! लेकिन अगर ब्रश की जगह एक महीन सुई हो और रंगों का काम कच्चे सूत के धागों से लिया जा रहा हो और कैनवास की जगह हो महीन कपड़ा, तो ऐसी चित्रकारी को अनूठी ही कहा जाएगा।
चिकन शब्द फारसी भाषा के चाकिन से बिगड़ कर बना है। चाकिन का अर्थ है- कशीदकारी या बेल-बूटे उभारना। जिस प्रकार मुगलकाल ने भारत की कला, संगीत और संस्कृति को समृद्ध किया और देश को ताजमहल और लालकिले जैसे अनेक इमारतें दीं उसी प्रकार चिकनकारी भी मुगलिया तहजीब की एक अनमोल विरासत है।
कहा जाता है कि मुगल सम्राट जहांगीर की पत्नी नूरजहां इसे ईरान से सीख कर आई थीं और एक दूसरी धारणा यह है कि नूरजहां की एक बांदी बिस्मिल्लाह जब दिल्ली से लखनऊ आई तो उसने इस हुनर का प्रदर्शन किया। नूरजहां ने अपनी बांदी से इसे स्वयं भी सीखा और आगे भी बढ़ाया। नूरजहां ने शादी महलों, इमामबाड़ों की दीवारों पर की गई नक्काशी को कपड़ों पर समेट लेने का पूरा प्रयास किया। नवाबों के जमाने में भी चिकनकारी को खूब बढ़ावा मिला। कई नवाबों ने स्वयं भी चिकन के काम वाले अंगरखे और टोपियां आदि धारण कीं।
चिकनकारी में सुई धागे के अलावा यदि कुछ और प्रयोग होता है तो वह है आंखों की रोशनी और एक उच्चस्तरीय कलात्मकता का बोध। सुई धागों से जन्मे टांकों और जालियों का एक विस्तृत, जटिल किन्तु मोहक संसार है। तरह-तरह के टांकों और जालियों के अलग-अलग नाम हैं, उनकी रचना का एक निश्चित विधान है और उनकी निजी विशिष्टताएं हैं।
लगभग 40 प्रकार के टांके और जालियां होते हैं जैसे- मुर्री, फनदा, कांटा, तेपची, पंखड़ी, लौंग जंजीरा, राहत तथा बंगला जाली, मुंदराजी जाजी, सिद्दौर जाली, बुलबुल चश्म जाली, बखिया आदि। सबसे मुश्किल और कीमती टांका है नुकीली मुर्री। कच्चे सूत के तीन या पांच तारों से बारीक सुई से टांके लगाए जाते हैं। जिस कपड़े पर चिकनकारी की जाती है पहले उस पर बूटा लिखा जाता है। यानि लकड़ी के छापे पर मनचाहे बेलबूटों के नमूने खोद कर इन नमूनों को कच्चे रंगों से कपड़े पर छाप लिया जाता है। इन्हीं नमूनों के आधार पर चिकनकारी करने के बाद इन्हें कुछ खास धोबियों से धुलाया जाता है जो कच्चा रंग हटा देते हैं साथ ही काढ़ी गई कच्चे सूत की कलियों को भी उजला कर देते हैं।